སྐུ་ངོ་རྟ་ར་མཚན་འདོན་བྱས་སྐབས་༧གོང་ས་མཆོག་གིས་དྲན་གསོ་ཐོག་ནས།ང་དང་ཚེ་རྒྱམ་ལགས་དང་ལས་བྱེད་གཞན་པ་ཞིག་ལ།རྟ་ར་ནི་བློ་ཁོག་ཆེན་པོ་དང་ལ་རྒྱ་ཅན་ཞིག་ཡིན་ཡང་ཁྱད་མཚར་པོ་ཡོད་པ།རྟ་རས་ནོར་བུ་གླིང་ཁའི་སྐྱེད་ཚལ་དུ་ས་དོང་གཏིང་རིང་པོ་ཞིག་དྲུས་ནས།རྒྱ་མིའི་མེ་སྒྱོགས་བརྒྱབ་འགོ་བཙུགས་དུས་༧གོང་ས་མཆོག་ས་དོང་དེའི་ནང་གང་འདྲ་ཡིབ་དགོས་མིན་འགྲེལ་བཤད་གནང་སྐོར་གསུངས་ནས།གནས་ཚུལ་དེ་ཕྱིར་དྲན་བྱས་སྐབས་ཁོང་བཞད་མོ་ཤོར་སོང་།ངས་ཁོང་ལ་དཔའ་བོ་དཔའ་མོའི་དྲན་རྟེན་ལྕགས་རིའི་ཐོག་ཏུ་ཚ་རོང་ཟླ་བཟང་དགྲ་འདུལ་དང་།མགྲོན་གཉེར་ཆེན་མོ་ཕ་ལྷ།བློ་བཟང་ཡེ་ཤེས་དང་།དེ་མིན་༧གོང་ས་མཆོག་གི་བདེ་འཇགས་དང་ལྷ་ས་ནས་བཙན་བྱོལ་དུ་ཕེབས་པ་ལམ་ལྷོངས་ཡོང་ཆེད་དཀའ་ལས་རྒྱག་མཁན་གྱི་ལས་བྱེད་གཞན་རྣམས་ཀྱི་པར་དང་ལོ་རྒྱུས་ཀྱང་བཀོད་ཡོད་སྐོར་འགྲེལ་བཤད་ཞུས་པ་ཡིན།